text: Stak af fra politiet og ramte gelænder
  18 maj 2013 kl. 06.56
  En ung mand er livsfare, efter han under et flugtforsøg ramte et gelænder.
  En ung mand spottede i nat en politipatrulje i Vejle.
  Det fik ham til at stikke af på sin knallert.
  Under flugten kiggede han bagud efter patruljen, og så derfor ikke et gelænder. Det ramte han i stor hast og væltede.
  Den unge mand blev alvorligt skadet, og blev overført til Odense Universitets sygehus med kraniebrud.
  Han er i livsfare.
  